CELEX: 32006R1365
Language: mt
Date: 2006-09-06
Title: Regolament (KE) Nru 1365/2006 tal-Parlament Ewropew u tal-Kunsill tas- 6 ta' Settembru 2006 dwar statistika ta' trasport ta' merkanzija minn passaġġi fuq l-ilma interni u li jħassar id-Direttiva tal-Kunsill 80/1119/KEE

25.9.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  1
               
            REGOLAMENT (KE) Nru 1365/2006 TAL-PARLAMENT EWROPEW U TAL-KUNSILL
      tas-6 ta' Settembru 2006
      dwar statistika ta' trasport ta' merkanzija minn passaġġi fuq l-ilma interni u li jħassar id-Direttiva tal-Kunsill 80/1119/KEE
      IL-PARLAMENT EWROPEW U L-KUNSILL TA' L-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b'mod partikolari Artikolu 285(1) tiegħu,
      Wara li kkunsidraw il-proposta mill-Kummissjoni,
      Filwaqt li jaġixxu skond il-proċedura stabbilita fl-Artikolu 251 tat-Trattat (1),
      Billi:
      
                  (1)
               
               
                  Il-passaġġi fuq l-ilma interni huma parti importanti mir-retikolat ta' trasport tal-Komunità u l-promozzjoni tat-trasport minn passaġġi fuq l-ilma interni huwa wieħed mill-għanijiet tal-politika komuni tat-trasport, kemm għal raġunijiet ta' effiċjenza ekonomika kif ukoll għat-tnaqqis tal-konsum ta' l-enerġija u ta' l-impatt ambjentali li għandu t-trasport, kif deskritt fil-White Paper tal-Kummissjoni: Il-politika Ewropea tat-Trasport għall-2010: Wasal iż-żmien li niddeċiedu.
               
            
                  (2)
               
               
                  Il-Kummissjoni teħtieġ statistika rigward it-trasport ta' merkanzija minn passaġġi fuq l-ilma interni sabiex tissorvelja u tiżviluppa politika komuni tat-trasport, kif ukoll l-elementi relatati mat-trasport fil-politika dwar ir-reġjuni u r-retikolati trans-Ewropej.
               
            
                  (3)
               
               
                  Inġabret statistika dwar it-trasport minn passaġġi fuq l-ilma interni taħt id-Direttiva tal-Kunsill 80/1119/KEE tas-17 ta' Novembru 1980 dwar il-prospetti ta' statistika li għandhom x'jaqsmu mat-trasport ta' merkanzija permezz ta' passaġġi ta' l-ilma interni (2), li m'għadhiex tikkorrispondi għall-bżonnijiet attwali f'dan il-qasam. Huwa għalhekk xieraq li din id-Direttiva tiġi sostitwita bi strument ġdid li jestendi l-ambitu tagħha u jtejjeb l-effiċjenza.
               
            
                  (4)
               
               
                  Konsegwentement, id-Direttiva 80/1119/KEE għandha tiġi mħassra.
               
            
                  (5)
               
               
                  L-istatistika Komunitarja dwar il-modi kollha tat-trasport għandha tinġabar skond il-kunċetti u l-istandards komuni, bil-għan li tinkiseb l-aktar komparabbiltà prattikabbli bejn modi ta' trasport.
               
            
                  (6)
               
               
                  It-trasport minn passaġġi fuq l-ilma interni ma jeżistix fl-Istati Membri kollha u, għalhekk, l-effett ta' dan ir-Regolament huwa limitat għal dawk l-Istati Membri fejn jeżisti dan il-mod ta' trasport.
               
            
                  (7)
               
               
                  Minħabba li l-għan ta' dan ir-Regolament, jiġifieri l-ħolqien ta' standards komuni ta' statistika li jippermettu l-produzzjoni ta' data armonizzata ma jistax jiġi miksub suffiċjentement mill-Istati Membri u jista' għalhekk jiġi miksub aħjar fil-livell Komunitarju, il-Komunità tista' tadotta miżuri konformement mal-prinċipju tas-sussidjarjetà kif stabbilit fl-Artikolu 5 tat-Trattat. Konformement mal-prinċipju tal-proporzjonalità, kif stipulat f'dak l-Artikolu, dan ir-Regolament ma jmurx lil hinn minn dak li huwa neċessarju sabiex jinkiseb dak l-għan.
               
            
                  (8)
               
               
                  Ir-Regolament tal-Kunsill (KE) Nru 322/97 tas-17 ta' Frar 1997 dwar l-Istatistika tal-Komunità (3) jipprovdi qafas ta' referenza għad-dispożizzjonijiet stabbiliti b'dan ir-Regolament.
               
            
                  (9)
               
               
                  Il-miżuri meħtieġa għall-implementazzjoni ta' dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implementazzjoni konferiti lill-Kummissjoni (4).
               
            
                  (10)
               
               
                  Il-Kumitat għall-Programmi Statistiċi stabbilit bid-Deċiżjoni tal-Kunsill 89/382/KEE, Euratom (5) ġie konsultat skond l-Artikolu 3 ta' dik id-Deċiżjoni,
               
            ADOTTAW DAN IR-REGOLAMENT:
      Artikolu 1
      Suġġett
      Dan ir-Regolament jistabbilixxi regoli komuni għall-produzzjoni ta' statistika Komunitarja li tikkonċerna t-trasport minn passaġġi fuq l-ilma interni.
      Artikolu 2
      Skop
      1.   L-Istati Membri għandhom jittrasmettu lill-Kummissjoni (Eurostat) id-data relatata mat-trasport minn passaġġi fuq l-ilma interni fit-territorju nazzjonali tagħhom.
      2.   L-Istati Membri li fihom il-volum totali ta' merkanzija trasportata fis-sena minn passaġġi fuq l-ilma interni bħala trasport nazzjonali, internazzjoni jew ta' tranżitu ikun aktar minn miljun tunnellata metrika għandhom jipprovdu d-data msemmija fl-Artikolu 4(1).
      3.   Bħala deroga mill-paragrafu 2, l-Istati Membri fejn mhemmx trasport internazzjonali jew ta' tranżitu minn passaġġi fuq l-ilma interni iżda fejn il-volum totali ta' merkanzija trasportata fis-sena mill-passaġġi fuq l-ilma interni bħala trasport nazzjonali jeċċedi miljun tunnellata metrika għandhom jipprovdu biss id-data meħtieġa taħt l-Artikolu 4(2).
      4.   Dan ir-Regolament m’għandux japplika għal:
      
                  (a)
               
               
                  trasport ta' merkanzija permezz ta' bastimenti b'kapaċità massima ta' ġarr ta' anqas minn 50 tunnellata metrika;
               
            
                  (b)
               
               
                  bastimenti użati prinċipalment għat-trasport ta' passiġġieri;
               
            
                  (ċ)
               
               
                  bastimenti użati bħala tragetti;
               
            
                  (d)
               
               
                  bastimenti użati biss għal skopijiet li mhumiex kummerċjali minn amministrazzjonijiet ta' portijiet u awtoritajiet pubbliċi;
               
            
                  (e)
               
               
                  bastimenti użati biss għall-bunkering jew għall-ħżin;
               
            
                  (f)
               
               
                  bastimenti li mhumiex użati għat-trasport ta' merkanzija, bħal bastimenti tas-sajd, bastimenti tat-tħammil, postijiet tax-xogħol fuq l-ilma, battelli ta' abitazzjoni u dgħajjes ta' rikreazzjoni.
               
            Artikolu 3
      Definizzjonijiet
      Għall-finijiet ta' dan ir-Regolament għandhom japplikaw id-definizzjonijiet li ġejjin:
      
                  (a)
               
               
                  “passaġġi fuq l-ilma interni navigabbli” tfisser medda ta' ilma, li ma tkunx parti mill-baħar, li fuqha jistgħu jinnavigaw bastimenti b'kapaċità ta' ġarr ta' mhux anqas minn 50 tunnellata metrika meta jkunu b'tagħbija normali. Dan it-terminu jkopri kemm xmajjar u lagi navigabbli kif ukoll kanali navigabbli;
               
            
                  (b)
               
               
                  “bastiment tal-passaġġi fuq l-ilma interni” tfisser inġenju li jżomm f'wiċċ l-ilma maħsub għat-trasport ta' merkanzija jew għat-trasport pubbliku ta' passiġġieri minn passaġġi fuq l-ilma interni navigabbli;
               
            
                  (ċ)
               
               
                  “nazzjonalità tal-bastiment” tirriferi għall-pajjiż li fih ikun reġistrat il-bastiment tal-passaġġi fuq l-ilma interni.
               
            Artikolu 4
      Ġbir ta' data
      1.   Għandha tinġabar data skond it-tabelli stabbiliti fl-Annessi A sa D.
      2.   Fil-każ imsemmi fl-Artikolu 2(3), id-data għandha tinġabar skond it-tabella stabbilita fl-Anness E.
      3.   Għall-finijiet ta' dan ir-Regolament, il-merkanzija għandha tkun klassifikata skond l-Anness F.
      Artikolu 5
      Trasmissjoni ta' data
      1.   L-ewwel perjodu ta' osservazzjoni għandu jibda fl-1 ta' Jannar 2007. It-trasmissjoni tad-data għandha sseħħ malajr kemm jista' jkun u mhux aktar tard minn ħames xhur mit-tmiem tal-perjodu relevanti ta' osservazzjoni.
      2.   Matul l-ewwel tliet snin ta' applikazzjoni ta' dan ir-Regolament, iż-żmien permess għat-trasmissjoni tad-data msemmija fil-paragrafu 1 jista' jiġi estiż skond il-proċedura msemmija fl-Artikolu 10(2). Iż-żmien massimu permess għat-trasmissjoni, inkluża kull estenzjoni mogħtija, ma għandux jaqbeż tmien xhur.
      L-estensjonijiet taż-żmien permess għat-trasmissjoni huma stabbiliti fl-Anness G.
      Artikolu 6
      Tixrid
      L-istatistika Komunitarja bbażata fuq id-data msemmija fl-Artikolu 4 għandha tkun imxerrda bi frekwenza simili għal dik stabbilita għat-trasmissjoni ta' data mill-Istati Membri.
      Artikolu 7
      Il-kwalità tad-data
      1.   Il-Kummissjoni (Eurostat) għandha tiżviluppa u tippubblika, skond il-proċedura msemmija fl-Artikolu 10(2), il-kundizzjonijiet metodoloġiċi u l-kriterji maħsuba sabiex jiżguraw il-kwalità tad-data prodotta.
      2.   L-Istati Membri għandhom jieħdu l-miżuri kollha meħtieġa sabiex jiżguraw il-kwalità tad-data trasmessa.
      3.   Il-Kummissjoni (Eurostat) għandha tivvaluta l-kwalità tad-data trasmessa. L-Istati Membri għandhom jipprovdu lill-Kummissjoni (Eurostat) b'rapport li jkun fih tali informazzjoni u data li jistgħu jiġu mitluba minnha sabiex tivverifika l-kwalità tad-data trasmessa.
      Artikolu 8
      Rapport dwar l-implementazzjoni
      Sal-15 ta’ Ottubru 2009 u wara konsultazzjoni mal-Kumitat għall-Programmi Statistiċi, il-Kummissjoni għandha tippreżenta rapport lill-Parlament Ewropew u lill-Kunsill dwar l-implementazzjoni ta' dan ir-Regolament. B'mod partikolari, ir-rapport għandu:
      
                  (a)
               
               
                  jivvaluta l-benefiċċji li jieħdu l-Komunità, l-Istati Membri u l-fornituri u l-utenti ta' l-informazzjoni statistika mill-istatistika prodotta, meta mqabbla ma' l-ispejjeż;
               
            
                  (b)
               
               
                  jivvaluta l-kwalità ta' l-istatistika prodotta;
               
            
                  (ċ)
               
               
                  jidentifika oqsma fejn jista' jsir titjib u kwalunkwe emenda kunsidrata neċessarja fid-dawl tar-riżultati miksuba.
               
            Artikolu 9
      Miżuri implementattivi
      Il-miżuri għall-implementazzjoni ta' dan ir-Regolament, inklużi miżuri li jieħdu kont tat-tendenzi ekonomiċi u tekniċi, għandhom jiġu stabbiliti skond il-proċedura msemmija fl-Artikolu 10(2). Tali miżuri għandhom jikkonċernaw:
      
                  (a)
               
               
                  l-adattament tal-limitu għall-kopertura statistika tat-trasport minn passaġġi fuq l-ilma interni (Artikolu 2);
               
            
                  (b)
               
               
                  l-adattament tad-definizzjonijiet u l-adozzjoni ta' definizzjonijiet addizzjonali (Artikolu 3);
               
            
                  (ċ)
               
               
                  l-adattament ta' l-ambitu tal-ġbir ta' data u l-kontenut ta' l-Annessi (Artikolu 4);
               
            
                  (d)
               
               
                  l-arranġamenti għat-trasmissjoni ta' data lill-Kummissjoni (Eurostat) inklużi l-istandards għall-iskambju ta' data (Artikolu 5);
               
            
                  (e)
               
               
                  l-arranġamenti għat-tixrid ta' riżultati mill-Kummissjoni (Eurostat) (Artikolu 6);
               
            
                  (f)
               
               
                  l-iżvilupp u l-pubblikazzjoni ta' rekwiżiti u kriterji metodoloġiċi (Artikolu 7).
               
            Artikolu 10
      Proċedura ta' kumitat
      1.   Il-Kummissjoni għandha tkun assistita mill-Kumitat għall-Programmi Statistiċi stabbilit mill-Artikolu 1 tad-Deċiżjoni 89/382/KEE, Euratom.
      2.   Fejn issir referenza għal dan il-paragrafu għandhom japplikaw l-Artikoli 5 u 7 tad-Deċiżjoni 1999/468/KE b'kont meħud tad-dispożizzjonijiet ta' l-Artikolu 8 tagħha.
      Il-perjodu stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.
      3.   Il-Kumitat għandu jadotta r-Regoli ta' Proċedura tiegħu.
      Artikolu 11
      Dispożizzjonijiet transizzjonali u taħsir
      1.   L-Istati Membri għandhom jipprovdu riżultati statistiċi għas-sena 2006 skond id-Direttiva 80/1119/KEE.
      2.   Id-Direttiva 80/1119/KEE hija b'dan imħassra b'effett mill-1 ta' Jannar 2007.
      Artikolu 12
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Strasburgu, nhar is-6 ta’ Settembru 2006.
         
            
               Għall-Parlament Ewropew
            
            
               Il-President
            
            J. BORRELL FONTELLES
         
         
            
               Il-President
            
            
               Għall-Kunsill
            
            P. LEHTOMÄKI
         
      
      
         (1)  Opinjoni tal-Parlament Ewropew tas-17 ta' Jannar 2006 (għadha mhijiex pubblikata fil-Ġurnal Uffiċjali), Deċiżjoni tal-Kunsill ta' l-24 ta' Lulju 2006.
      
         (2)  ĠU L 339, 15.12.1980, p. 30. Direttiva kif emendata mill-Att ta' Adeżjoni 2003.
      
         (3)  ĠU L 52, 22.2.1997, p. 1. Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
      
         (4)  ĠU L 184, 17.7.1999, p. 23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11)
      
         (5)  ĠU L 181, 28.6.1989, p. 47.
      
         ANNESS A
         Tabella A1: Trasport ta' merkanzija skond it-tip ta' merkanzija (data annwali)
         
                     Elementi
                  
                  
                     Dettalji tal-Kodiċi
                  
                  
                     Nomenklatura
                  
                  
                     Unità
                  
               
                     Tabella
                  
                  
                     2 karattri alfanumeriċi
                  
                  
                     “A1”
                  
                  
                      
                  
               
                     Pajjiż rapportatur
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Sena
                  
                  
                     4 karattri numeriċi
                  
                  
                     “ssss”
                  
                  
                      
                  
               
                     Pajjiż/reġjun tat-tgħabija
                  
                  
                     2 karattri alfabetiċi jew 4 karattri alfanumeriċi
                  
                  
                     Kodiċi ISO nazzjonali jew NUTS2
                  
                  
                      
                  
               
                     Pajjiż/reġjun tal-ħatt
                  
                  
                     2 karattri alfabetiċi jew 4 karattri alfanumeriċi
                  
                  
                     Kodiċi ISO nazzjonali jew NUTS2
                  
                  
                      
                  
               
                     Tip ta' trasport
                  
                  
                     karattru numeriku
                  
                  
                     1 = Nazzjonali
                     2 = Internazzjonali (ħlief tranżitu)
                     3 = Tranżitu
                  
                  
                      
                  
               
                     Tip ta' merkanzija
                  
                  
                     2 karattri numeriċi
                  
                  
                     NST 2000
                  
                  
                      
                  
               
                     Tip ta' ppakkjar
                  
                  
                     karattru numeriku
                  
                  
                     1= Merkanzija f'containers
                     
                     2= Merkanzija mhux f'containers
                     
                  
                  
                      
                  
               
                     Tunnellati metriċi trasportati
                  
                  
                      
                  
                  
                      
                  
                  
                     Tunnellati metriċi
                  
               
                     Tunnellati metriċi - Km
                  
                  
                      
                  
                  
                      
                  
                  
                     Tunnellati metriċi - Km
                  
               
      
         ANNESS B
         Tabella B1. Trasport skond in-nazzjonalità tal-bastiment u skond it-tip ta' bastiment (data annwali)
         
                     Elementi
                  
                  
                     Dettalji tal-Kodiċi
                  
                  
                     Nomenklatura
                  
                  
                     Unità
                  
               
                     Tabella
                  
                  
                     2 karattri alfanumeriċi
                  
                  
                     “B1”
                  
                  
                      
                  
               
                     Pajjiż rapportatur
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Sena
                  
                  
                     4 karattri numeriċi
                  
                  
                     “ssss”
                  
                  
                      
                  
               
                     Pajjiż/reġjun tat-tgħabija
                  
                  
                     2 karattri alfabetiċi jew 4 karattri alfanumeriċi
                  
                  
                     Kodiċi ISO nazzjonali jew NUTS2
                  
                  
                      
                  
               
                     Pajjiż/reġjun tal-ħatt
                  
                  
                     2 karattri alfabetiċi jew 4 karattri alfanumeriċi
                  
                  
                     Kodiċi ISO nazzjonali jew NUTS2
                  
                  
                      
                  
               
                     Tip ta' trasport
                  
                  
                     karattru numeriku
                  
                  
                     1 = Nazzjonali
                     2 = Internazzjonali (ħlief tranżitu)
                     3 = Tranżitu
                  
                  
                      
                  
               
                     Tip ta' bastiment
                  
                  
                     karattru numeriku
                  
                  
                     1= Barkun motorizzat
                     2= Barkun mhux motorizzat
                     3= Barkun-tanker motorizzat
                     4= Barkun-tanker mhux motorizzat
                     5= Bastimenti oħra għall-ġarr tal-merkanzija
                  
                  
                      
                  
               
                     Nazzjonalità tal-bastiment
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Tunnellati metriċi trasportati
                  
                  
                      
                  
                  
                      
                  
                  
                     Tunnellati metriċi
                  
               
                     Tunnellati metriċi - Km
                  
                  
                      
                  
                  
                      
                  
                  
                     Tunnellati metriċi - Km
                  
               
            
         Tabella B2. Traffiku ta' bastimenti (data annwali)
         
                     Elementi
                  
                  
                     Dettalji tal-Kodiċi
                  
                  
                     Nomenklatura
                  
                  
                     Unità
                  
               
                     Tabella
                  
                  
                     2 karattri alfanumeriċi
                  
                  
                     “B2”
                  
                  
                      
                  
               
                     Pajjiż rapportatur
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Sena
                  
                  
                     4 karattri numeriċi
                  
                  
                     “ssss”
                  
                  
                      
                  
               
                     Numru ta' bastimenti mgħobbija
                  
                  
                      
                  
                  
                      
                  
                  
                     Bastimenti
                  
               
                     Numru ta' bastimenti vojta
                  
                  
                      
                  
                  
                      
                  
                  
                     Bastimenti
                  
               
                     Bastimenti –Km (bastimenti mgħobbija)
                  
                  
                      
                  
                  
                      
                  
                  
                     Bastiment-Km
                  
               
                     Bastiment–Km (bastimenti vojta)
                  
                  
                      
                  
                  
                      
                  
                  
                     Bastimenti-Km
                  
               
                     
                        NOTA: Il-fornitura tad-data msemmija f'din it-Tabella B2 mhijiex obbligatorja.
                  
               
      
         ANNESS Ċ
         Tabella Ċ1. Trasport bil-container skond it-tip ta' merkanzija (data annwali)
         
                     Elementi
                  
                  
                     Dettalji tal-Kodiċi
                  
                  
                     Nomenklatura
                  
                  
                     Unità
                  
               
                     Tabella
                  
                  
                     2 karattri alfanumeriċi
                  
                  
                     “C1”
                  
                  
                      
                  
               
                     Pajjiż rapportatur
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Sena
                  
                  
                     4 karattri numeriċi
                  
                  
                     “ssss”
                  
                  
                      
                  
               
                     Pajjiż/reġjun tat-tgħabija
                  
                  
                     2 karattri alfabetiċi jew 4 karattri alfanumeriċi
                  
                  
                     Kodiċi ISO nazzjonali jew NUTS2
                  
                  
                      
                  
               
                     Pajjiż/reġjun tal-ħatt
                  
                  
                     2 karattri alfabetiċi jew 4 karattri alfanumeriċi
                  
                  
                     Kodiċi ISO nazzjonali jew NUTS2
                  
                  
                      
                  
               
                     Tip ta' trasport
                  
                  
                     karattru numeriku
                  
                  
                     1 = Nazzjonali
                     
                                 2 =
                              
                              
                                 Internazzjonali (ħlief tranżitu)
                              
                           3 = Tranżitu
                  
                  
                      
                  
               
                     Daqs tal-kontejner
                  
                  
                     karattru numeriku
                  
                  
                     1 = 20′ unitajiet ta' tagħbija
                     2 = 40′ unitajiet ta' tagħbija
                     
                                 3 =
                              
                              
                                 unitajiet ta' tagħbija > 20′ u <40′
                              
                           4 = unitajiet ta' tagħbija > 40′
                  
                  
                      
                  
               
                     Status tat-tagħbija
                  
                  
                     karattru numeriku
                  
                  
                     1 = Containers mimlijin
                     2 = Containers vojta
                  
                  
                      
                  
               
                     Tip ta' merkanzija
                  
                  
                     2 karattri numeriċi
                  
                  
                     NST 2000
                  
                  
                      
                  
               
                     Tunnellati metriċi trasportati (*)
                     
                  
                  
                      
                  
                  
                      
                  
                  
                     Tunnellati metriċi
                  
               
                     Tunnellati metriċi - Km (*)
                     
                  
                  
                      
                  
                  
                      
                  
                  
                     Tunnellati metriċi - Km
                  
               
                     TEU
                  
                  
                      
                  
                  
                      
                  
                  
                     TEU
                  
               
                     TEU-Km
                  
                  
                      
                  
                  
                      
                  
                  
                     TEU-Km
                  
               
            (*)  Għall-containers mimlijin biss
      
      
         ANNESS D
         Tabella D1. Trasport skond in-nazzjonalità tal-bastimenti (data ta' kull tliet xhur)
         
                     Elementi
                  
                  
                     Dettalji tal-Kodiċi
                  
                  
                     Nomenklatura
                  
                  
                     Unità
                  
               
                     Tabella
                  
                  
                     2 karattri alfanumeriċi
                  
                  
                     “D1”
                  
                  
                      
                  
               
                     Pajjiż rapportatur
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Sena
                  
                  
                     4 karattri numeriċi
                  
                  
                     “ssss”
                  
                  
                      
                  
               
                     Perjodu
                  
                  
                     2 karattri alfanumeriċi
                  
                  
                     “Q1, Q2, Q3 jew Q4”
                  
                  
                      
                  
               
                     Tip ta' trasport
                  
                  
                     karattru numeriku
                  
                  
                     1 = Nazzjonali
                     2 = Internazzjonali (ħlief tranżitu)
                     3 = Tranżitu
                  
                  
                      
                  
               
                     Nazzjonalità tal-bastiment
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Tunnellati metriċi trasportati
                  
                  
                      
                  
                  
                      
                  
                  
                     Tunnellati metriċi
                  
               
                     Tunnellati metriċi - Km
                  
                  
                      
                  
                  
                      
                  
                  
                     Tunnellati metriċi - Km
                  
               
            
         Tabella D2. Trasport bil-kontejner skond in-nazzjonalità tal-bastimenti (data ta' kull tliet xhur)
         
                     Elementi
                  
                  
                     Dettalji tal-Kodiċi
                  
                  
                     Nomenklatura
                  
                  
                     Unità
                  
               
                     Tabella
                  
                  
                     2 karattri
                  
                  
                     “D2”
                  
                  
                      
                  
               
                     Pajjiż rapportatur
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Sena
                  
                  
                     4 karattri numeriċi
                  
                  
                     “ssss”
                  
                  
                      
                  
               
                     Perjodu
                  
                  
                     2 karattri alfanumeriċi
                  
                  
                     “Q1, Q2, Q3 or Q4”
                  
                  
                      
                  
               
                     Tip ta' trasport
                  
                  
                     karattru numeriku
                  
                  
                     1 = Nazzjonali
                     2 = Internazzjonali (ħlief tranżitu)
                     3 = Tranżitu
                  
                  
                      
                  
               
                     Nazzjonalità tal-bastiment
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Stat tat-tgħabbija
                  
                  
                     karattru numeriku
                  
                  
                     1 = Containers mimlijin
                     2 = Containers i vojta
                  
                  
                      
                  
               
                     Tunnellati metriċi trasportati (*)
                     
                  
                  
                      
                  
                  
                      
                  
                  
                     Tunnellati metriċi
                  
               
                     Tunnellati metriċi - Km (*)
                     
                  
                  
                      
                  
                  
                      
                  
                  
                     Tunnellati metriċi - Km
                  
               
                     TEU
                  
                  
                      
                  
                  
                      
                  
                  
                     TEU
                  
               
                     TEU-Km
                  
                  
                      
                  
                  
                      
                  
                  
                     TEU-Km
                  
               
            (*)  Għall-containers mimlijin biss
      
      
         ANNESS E
         Tabella E1. Trasport ta' merkanzija (data annwali)
         
                     Elementi
                  
                  
                     Dettalji tal-Kodiċi
                  
                  
                     Nomenklatura
                  
                  
                     Unità
                  
               
                     Tabella
                  
                  
                     2 karattri alfanumeriċi
                  
                  
                     “E1”
                  
                  
                      
                  
               
                     Pajjiż rapportatur
                  
                  
                     2 karattri alfabetiċi
                  
                  
                     Kodiċi ISO nazzjonali
                  
                  
                      
                  
               
                     Sena
                  
                  
                     4 karattri numeriċi
                  
                  
                     “ssss”
                  
                  
                      
                  
               
                     Total ta' tunnellati metriċi trasportati
                  
                  
                      
                  
                  
                      
                  
                  
                     Tunnellati metriċi
                  
               
                     Total ta' tunnellati metriċi - Km
                  
                  
                      
                  
                  
                      
                  
                  
                     Tunnellati metriċi - Km
                  
               
      
         ANNESS F
         Nomenklatura ta' merkanzija
         NST-2000
         
                     Gruppi NST-2000
                  
                  
                     Deskrizzjoni ta' merkanzija
                  
                  
                     Definita skond il-prodotti fid-diviżjonijiet tas-CPA
                  
               
                     01
                  
                  
                     Prodotti ta' l-agrikolutra, tal-kaċċa u tal-forestrija; ħut u prodotti oħra tas-sajd
                  
                  
                     01, 02, 05
                  
               
                     02
                  
                  
                     Faħam u lignite; pît, żejt petroleum mhux raffinat u gass naturali; uranju u torju
                  
                  
                     10, 11, 12
                  
               
                     03
                  
                  
                     Minerali ta' metalli u prodotti oħra tal-minjieri u tal-barrieri
                  
                  
                     13, 14
                  
               
                     04
                  
                  
                     Prodotti ta' l-ikel, xorb u tabakk
                  
                  
                     15, 16
                  
               
                     05
                  
                  
                     Tessuti u prodotti tat-tessuti; ġilda u prodotti tal-ġilda
                  
                  
                     17, 18, 19
                  
               
                     06
                  
                  
                     Injam u prodotti ta' l-injam u tas-sufra (ħlief għamara); oġġetti magħmulin mit-tiben u materjal ta' l-immaljar; polpa, karta u prodotti tal-karta; materjal stampat u materjal rekordjat
                  
                  
                     20, 21, 22
                  
               
                     07
                  
                  
                     Kokk, prodotti irfinati taż-żejt petroleum u karburant nukleari
                  
                  
                     23
                  
               
                     08
                  
                  
                     Kimiċi, prodotti kimiċi, u fibri magħmula mill-bniedem; gomma u prodotti tal-plastik
                  
                  
                     24, 25
                  
               
                     09
                  
                  
                     Prodotti oħra minerali mhux metalliċi
                  
                  
                     26
                  
               
                     10
                  
                  
                     Metalli bażiċi; prodotti metalliċi fabbrikati, ħlief makkinarju u tagħmir
                  
                  
                     27, 28
                  
               
                     11
                  
                  
                     Makkinarju u tagħmir n.e.c.; makkinarju ta' l-uffiċċji u computers; makkinarju u apparat elettriku n.e.c.; tagħmir u apparat tar-radju, tat-televiżjoni u tal-komunikazzjoni; strumenti mediċi, ta' preċiżjoni u ottiċi; arloġġi u arloġġi ta' l-idejn
                  
                  
                     29, 30, 31, 32, 33
                  
               
                     12
                  
                  
                     Tagħmir ta' trasport
                  
                  
                     34, 35
                  
               
                     13
                  
                  
                     Għamara, merkanzija oħra manifatturata n.e.c.
                  
                  
                     36
                  
               
                     14
                  
                  
                     Materja prima sekondarja; skart muniċipali u tipi oħra ta' skart li mhumiex speċifikati f'parti oħra fis-CPA
                  
                  
                     37 + skart muniċipali (kif imdaħħal fid-diviżjoni CPA 90) u skart ieħor mhux speċifikat f'xi parti oħra fis-CPA)
                  
               
                     15
                  
                  
                     Posta, pakketti postali
                     Nota: din l-intestatura hija normalment użata għal merkanzija trasportata minn amministrazzjonijiet tal-posta u minn servizzi speċjalizzati ta' courier fid-diviżjoni 64 tan-Nace Rev. 1.
                  
                  
                      
                  
               
                     16
                  
                  
                     Tagħmir u materjal utilizzat għat-trasport ta' merkanzija
                     Nota: din l-intestatura tkopri oġġetti bħal containers vojta, paletti, kaxxi, ċestuni u gaġeġ. Tkopri wkoll vetturi użati sabiex iżommu merkanzija, fejn il-vettura nnifisha tinġarr minn vettura oħra.
                     L-eżistenza ta' kodiċi għal dan it-tip ta' materjal ma' tippreġudikax il-kwestjoni jekk tali materjali għandhomx jingħaddu bħala “merkanzija”, dan jiddependi fuq ir-regoli tal-ġbir ta' data għal kull mod ta' trasport.
                  
                  
                      
                  
               
                     17
                  
                  
                     Oġġetti traspostati fil-ġarr minn djar u uffiċċji; bagali trasportati separatament mill-passiġġieri; vetturi bil-mutur li jinġarru għat-tiswija; oġġetti oħra li ma jkunux għas-suq n.e.c.
                  
                  
                      
                  
               
                     18
                  
                  
                     Oġġetti raggruppati: taħlita ta' tipi ta' merkanzija li jkunu trasportati flimkien
                     Nota: din l-intestatura hija użata kull meta ma jkunx kunsidrat xieraq li l-merkanzija tkun separatament assenjata lil gruppi 01-16.
                  
                  
                      
                  
               
                     19
                  
                  
                     Merkanzija mhux identifikabbli: oġġetti li għal xi raġuni ma jistgħux jiġu identifikati u għalhekk ma jistgħux jiġu assenjati lil gruppi 01-16
                     Nota: din l-intestatura hija intenzjonata sabiex tkopri oġġetti fejn l-unità ta' rappurtaġġ ma jkollha ebda informazzjoni dwar it-tip ta' merkanzija li tkun qiegħda tiġi trasportata.
                  
                  
                      
                  
               
                     20
                  
                  
                     Merkanzija oħra n.e.c.
                     Nota: din l-intestatura tkopri kwalunkwe oġġett li ma jistax jiġi assenjat lil xi wieħed mill-gruppi 01-19. Billi l-gruppi 01-19 huma maħsuba li jkopru l-kategoriji kollha previsti ta' merkanzija trasportata, l-użu ta' grupp 20 għandu jkun kunsidrat mhux tas-soltu u jista' jindika l-ħtieġa għal kontroll ulterjuri tad-data rappurtata taħt din l-intestatura.
                  
                  
                      
                  
               
      
         ANNESS G
         Estensjonijiet taż-żmien permess għat-trasmissjoni (Artikolu 5(2))
         
                     Stat Membru
                  
                  
                     Perjodu estiż ta' trasmissjoni wara t-tmiem tal-perjodu ta' osservazzjoni
                  
                  
                     L-aħħar sena li għaliha tingħata estensjoni
                  
               
                     Belġju
                  
                  
                     8 xhur
                  
                  
                     2009